<classify> SERIKALI imepokea Mpango Kabambe wa Usafi ri katika Jiji la Dar es Salaam uliogharimu Sh bilioni 21.4 utakaowezesha maeneo yote ya jiji na wananchi wake kufi kiwa na usafi ri wa umma na kulifanya kuwa salama kwa kuishi. Aidha, imefungua madirisha ya uwekezaji kwa wadau mbalimbali wa ndani na nje ya nchi kushiriki katika utekelezaji wa mpango huo wa muda mrefu ambao utalibadili Jiji la Dar es Salaam kwa kukabiliana na ongezeko la watu sambamba na kusaidia mkakati wa serikali wa uchumi wa viwanda.Mpango huo ulipokelewa jana na Waziri wa Nchi, Ofisi ya Rais Tawala za Mikoa na Serikali za Mitaa, Selemani Jafo kutoka kwa Serikali ya Japan kupitia shirika lake la Kimataifa la Maendeleo JICA katika hafla iliyowashirikisha wadau na Kamati ya Kudumu ya Bunge ya Utawala na Serikali za Mitaa. Akizungumza wakati wa kupokea taarifa hiyo Dar es Salaam jana, Jafo alisema serikali imekuwa na mipango mingi na inatokana na changamoto Jijini ikiwemo ya usafiri ambayo hukwamisha shughuli nyingi za kiuchumi kutokana na wananchi kushindwa kufika maeneo ya uzalishaji kwa muda muafaka.Kutokana na changamoto hizo, tuliiomba Japan na ikakubali kuandaa mpango huu wa mwaka 2017-2040...inakadiriwa mwaka 2040 jiji litakuwa na watu zaidi ya milioni 12 wakati kwa nchi nyingine kwa sasa zina watu milioni nne, hivyo tuna kila sababu ya kuwa na mpango kabambe wa huduma za usafiri. Alisema mpango huo utahusisha barabara za mwendokasi, za mzunguko na reli. Aliiomba Japan kusaidia kipaumbele cha reli ya kutoka katikati ya jiji hadi Tegeta na hatimaye hadi Bagamoyo mkoani Pwani.Alisema serikali pekee haitaweza kutekeleza mpango huo hivyo wawekezaji watasaidia utekelezaji wa mpango huo na kufikia uchumi wa viwanda, huku serikali ikiandaa jukwaa kuutangaza mpango huo. Tukiutangaza mpango huu vizuri na kwa kasi ya Rais wetu inawezekana ukatekelezeka kabla ya mwaka 2040 kwa kushirikiana na wadau mbalimbali. Hivyo watendaji mna kazi kubwa sana ya kuutangaza mpango huu, pia wakurugenzi mjitokeze na kubuni mbinu za utekelezaji wa mpango huu, alisema Jafo. Mwakilishi Mkazi wa JICA nchini, Toshio Nagase alisema mpango huo umechukua mwaka mmoja na utekelezaji wa mradi huo utafanyika kwa awamu tatu na umeshirikisha wananchi, taasisi na watunga sera. Makamu Mwenyekiti wa Kamati ya Kudumu ya Bunge ya Utawala na Serikali za Mitaa, Mwanne Nchemba aliipongeza serikali kwa mpango huo na kusema utasaidia kuondoa tatizo la usafiri katika jiji la Dar es Salaam na kupongeza Serikali ya Japan kwa kusaidia utekelezaji wa miradi mbalimbali nchini.  <topic>: KITAIFA 